### Beslutning

Godkendt.

### Sagsfremstilling

## Resume og sagens baggrund

Kommunerne skal fastlægge et måltal for søgetallene til ungdomsuddannelserne hvert år. Det udspringer af regeringsaftalen ”Fra folkeskole til faglært – Erhvervsuddannelser til fremtiden”. I 2023 er søgningen til erhvervsuddannelserne på 30,6% og Kalundborg lever derfor allerede op til det nationale måltal for 2025, som er på 30%.

## Indstillinger

Direktøren indstiller, at Kommunalbestyrelsen beslutter måltal for søgning til ungdomsuddannelser i Kalundborg Kommune for 2023.

## Behandling

Børn- og Familieudvalget, Økonomiudvalget, Kommunalbestyrelsen.

## Sagsfremstilling

Ifølge Lov om kommunal indsats for unge under 25 år skal kommunalbestyrelsen hvert år opgøre søgetal til ungdomsuddannelserne.

[adresse] skal opgøres for henholdsvis gymnasiale, erhvervs- og øvrige ungdomsuddannelser. Som følge af den landsdækkende aftale ”Fra folkeskole til faglært – Erhvervsuddannelser til fremtiden”, skal der besluttes måltal på baggrund af årets søgetal til ungdomsuddannelserne og tidligere måltal. Måltallet skal opgøres for elever der afslutter 9. og 10. klasse, i forhold til deres søgning på gymnasiale, erhvervs- og øvrige ungdomsuddannelser.

*[adresse] søgetal*Søgetallene er en opgørelse af hvilke ungdomsuddannelser unge efter 9. og 10. klasse søger ind på som 1. prioritet. Herunder ses et overblik over de kommunale søgetal.

Måltal for ungdomsuddannelserne har fokus på at øge søgningen til erhvervsuddannelserne for hele [adresse]. På nationalt plan er målet at nå et søgetal på mindst 30 pct. til erhvervsuddannelser i 2025. Det fremgår af aftalen ”Fra folkeskole til faglært – Erhvervsuddannelser til fremtiden”. Kalundborg Kommune har i flere år haft en høj søgning til erhvervsuddannelser, og i 2023 var det 30,6% i gennemsnit, mod et landsgennemsnit på 19,6%. Søgningen til erhvervsuddannelserne i Kalundborg Kommune er stort set uændret fra 2022.

[adresse] måltal for 2023 var 62% på gymnasiale ungdomsuddannelser, 32% på erhvervsuddannelser og 6% på øvrige ungdomsuddannelser.

Tabellen herunder viser seneste års søgetal til ungdomsuddannelser, samt de politiske måltal for søgning til ungdomsuddannelse i 2023.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| År | Søgetal 2022 | | | Søgetal 2023 | | | Måltal 2023 | | |
| Klassetrin | 9.kl. | 10.kl. | Gns. | 9.kl. | 10.kl. | Gns. | 9.kl. | 10.kl. | Gns. |
| [adresse]* | 59,70% | 61,70% | 60,70% | 57,50% | 63,80% | 60,50% | 62,00% | 62,00% | 62,00% |
| Erhvervs\* | 29,30% | 31,70% | 30,50% | 33,80% | 27,20% | 30,60% | 32,00% | 32,00% | 32,00% |
| Øvrigt \* | 11,00% | 6,50% | 8,70% | 8,80% | 9,00% | 8,90% | 6,00% | 6,00% | 6,00% |

\*Kategorien i tabellen:

[adresse]: STX, HTX, HX, HF, IB (International gymnasial uddannelse), pre-IB, 2-årig STX;

Erhvervsuddannelser: EUX og EUD uddannelser;

Øvrigt: STU, FGU, ungdomshøjskoler, udlandsophold, arbejde og andet.

*Uddannelsesvejledning og fokus på alle unges muligheder for job og uddannelse*Kalundborg kommunes folkeskoler, Ungdommens Uddannelsesvejledning og Ungevejledningen arbejder løbende med at fremme alle unges muligheder for at få en uddannelse og en fast tilknytning til arbejdsmarkedet. På tværs tilbyder vi de unge:

• Kendskab til ungdomsuddannelserne gennem kollektiv (klasse)vejledning i udskolingen, og via aktiviteter som: Tour de Uddannelse, Uddannelsesmessen samt obligatorisk og frivillig brobygning i både 8. og 9. klasse (alle introduceres både til gymnasie- og erhvervsuddannelser).

• Kendskab til arbejdspladser og arbejdsmarkedet gennem praktikophold, det timeløse fag Uddannelse og Job i grundskolen, undervisningsforløb som Biotek Future i fødevareteknologi og robotter og gennem åben skole  i Skoletjenesten med virksomhedsbesøg mv. indenfor naturfag.

• Særlige tilpassede skoleforløb med fx kombineret praktik i lokal virksomhed og skoleforløb, for de unge som har det svært med skolen. Det kan også være at den unge støttes til at blive tilknyttet forløb hos ungdomsskolen i fx Turbolæring eller Erhvervsforløb.

• 10. klasses tilbud placeret på [adresse], og med mulighed for EUD10 med introduktion til de 4 hovedindgange i erhvervsuddannelser samtidig med 10. klasse.

• Målrettet individuel uddannelsesvejledning til unge, som ikke har de nødvendige kompetencer, der kræves for at kunne gennemføre ønsket ungdomsuddannelse. Uddannelsesvejledningen støtter i de tilfælde den unge i at se mulighederne, for at starte på anden ungdomsuddannelse eller job gennem en målrettet uddannelsesplan, hvor muligheder som mesterlære kan komme i spil.

• Gode overgange til ungdomsuddannelser for alle unge, også dem med behov for mere tæt opfølgning. Denne gruppe kan fx få støtte i form af opfølgende samtaler, KUI kontaktperson, deltagelse ved optagelsesprøver mv. som støtter den unges vej i uddannelse efter grundskolen.

## **Økonomiske konsekvenser**

Ingen økonomiske konsekvenser

### Sagens forløb

03-05-2023 Børn- og Familieudvalget
Børn- og Familieudvalget anbefaler, at måltallet for søgning til ungdomsuddannelser 2024 følger samme måltal som i 2023.
10-10-2023 Økonomiudvalget
Anbefales.